kombiekiehier se nuwe vriendin – kombiekiehier
kombiekiehier se nuwe vriendin
Op hierdie dag waarop die res van die wêreld poetse vir mekaar bak, breek kombiekiehier die tradisie deur vir 'n slag ernstig te wees.
Om gelukkig te wees het mens ander mense nodig. Hoe meer liefde hoe meer vreugde, sou die ou mense gesê het. En alhoewel kombiekiehier 'n ruimte is waar die liefde en vreugde ter sprake meestal die fisiese en romantiese tipe tussen minnaars is, weet ons almal dat 'n goeie vriend of vriendin hul eie unieke tipe vreugde verskaf.
Kombiekiehier is daarom verheug om 'n vriendin aan julle bekend te stel. Alle vriende en vriendinne het raakvlakke – gedeelde belangstellings – wat die band tussen hulle sterk maak. In hierdie geval is die gedeelde belangstelling presies dieselfde ene wat jou ook hierheen gelok het. Seks.
Ontmoet vir Pure Plesier. Ons borg.
Seks het verskillende fasette.
Kombiekiehier doen seks in Afrikaans. Want lus.
Pure Plesier gee vir ons opwindende maniere waarop ons daai lus uit kan leef. Want produkte. 😉
Dalene Brand, eienaar van Pure Plesier – Die Sensuele boetiek vir elke vrou, vertel self:
"Ek het vroeg in my huwelik besef hoe belangrik intimiteit in 'n verhouding is. Seks is 10 persent van enige verhouding, maar as daar probleme is beinvloed dit die hele verhouding. Ek besef dat baie seksuele probleme in verhoudings by "draaiboeke" en vooropgestelde reëls en idees begin wat van kleins af vir ons vertel is."
Sy verduidelik hoe vroue vandag baie rolle moet vervul. Soms neem die rolle van ma, eggenote, opvoeder, beroepsvrou en nog meer haar so oor dat sy vergeet dat sy 'n sensuele wese ook is. Boeke soos Fifty Shades het baie vroue weer aan daardie seksualiteit herinner.
"Baie Afrikaanse vroue het grootgeword in 'n kultuur waar dit ongehoord was om oor seks en seksuele voorkeure te praat. Om oor produkte te praat was heeltemal taboe. Dis vir my skokkend om te sien hoe min vroue werklik van hulle eie seksualiteit af weet. By my winkel bou ons 'n verhouding met elkeen van ons kliënte. Ons neem jou op 'n sensuele reis waartydens elke sintuig geprikkel word. Tekstuur, geur, musiek, kerse, onweerstaanbare sexy onderklere, olies en sensuele speelgoed is van die produkte waarmee ons jou verlei. Deur inligting en kennis help en bemagtig ons jou om so die beste produkte te kies wat by jou unieke behoeftes sal pas."
Mans is ook baie welkom by Pure Plesier. Julle is dan ons gunsteling metgeselle. 😉 Die idee is dat die winkel 'n veilige ruimte is waar vroue intieme produkte kan besigtig sonder dat hulle skaam is voor vreemde mans. Mans is egter welkom om op afspraak ook die winkel te kom besoek – of saam met hulle vroue. Produkte kan deur die webwerf ook bestel word.
Dalene sê haar doel is om elke kliënt wat die winkel besoek opgewonde en met 'n vonkel in haar oog huis toe te stuur – op 'n nuwe avontuur om haar seksualiteit te omhels en te geniet.
Kombiekiehier se doel is om oor seks, seksualiteit, erotiek en verhoudings te gesels en terselfdertyd sommer baie lus te maak.
Kombiekiehier en Pure Plesier se doele is dus aanvullend tot mekaar. Ons is van dieselfde sterstof gemaak selfs al leef ons dit verskillend uit. 😉
Om hierdie vriendskap te vier gaan kombiekiehier vandag so bietjie meer as gewoonlik post – om soos die sensuele reis waarop jy deur Pure Plesier geneem word, jou ook op 'n sensuele reis deur kombiekiehier te neem. Want dit is amper asof ons partytjie hou hier op die webwerf. Sonder enige fools. 🙂